kardosdrur/scandi-wiki huggingface dataset:
Cha D

Chadi Alderbas, kendt som Cha D (født 3. maj 1986) dansk rapper, sangskriver og producer. Cha D er palæstinenser fra Gellerupparken beliggende i Brabrand, Aarhus.
Han er en af de oprindelige medlemmer af rapkollektivet Pimp-A-Lot og har gennem sin musikkarriere udgivet et utal af ørehængende bangers - både som soloartist og i samarbejde med andre store danske rappere og producere som bl.a. Marwan, Pede B og DJ Static. Han blandt andet har været med til at vinde den kriminalpræventive pris for sit arbejde i Rap Akademiet i Bispehaven.

Eksterne henvisninger 

 
 

Rappere fra Danmark
Grenåvej

Grenåvej kan henvise til flere stednavne i Danmark:
 Grenåvej (Aarhus Kommune) – en radial indfaldsvej til Aarhus
 Grenåvej (Esbjerg Kommune) – en mindre vej i Esbjerg
 Grenåvej (Norddjurs Kommune) – et mindre strækning af primærrute 16 ved Auning
 Grenåvej (Randers Kommune) – en strækning af primærrute 16 fra Randers til Fausing
 Grenåvej og Motortrafikvejen (Syddjurs Kommune) – en strækning med motortrafikvej på primærrute 15
 Grenåvej (Syddjurs Kommune - Rønde) – en landevej fra Rønde via Bjødstrup til Øjesø syd for Aarhus Lufthavn
Europamesterskabet i fodbold 2000 - Finalen

Finalen om Europamesterskabet i fodbold 2000 var den 11. finale siden turneringens etablering i 1960. Den blev spillet den 2. juli 2000 på De Kuip i Rotterdam, og skulle finde vinderen af Europamesterskabet i fodbold 2000. De deltagende hold var  og . Franskmændene vandt 2-1 på et golden goal i forlænget spilletid.

Det var Frankrigs anden EM-finale, da de også i 1984 kom til den afgørende kamp, og vandt over  på hjemmebane. De var samtidig regerende verdensmestre, da de havde vundet VM i fodbold 1998. Det var også Italiens anden EM-finale i historien. I 1968 vandt de over  på hjemmebanen i Rom, efter en sejr på 2-0 i den første omkamp, da den første kamp var endt 1-1.

Kampen blev ledet af den svenske dommer Anders Frisk, med landsmanden Leif Lindberg og danske Jens Larsen som linjedommere.

Kampen 
Marco Delvecchio bragte Italien foran i det 55. minut, og dette holdt indtil det fjerde og sidste minut af overtiden, hvor Sylvain Wiltord udlignede og sendte kampen ud i forlænget spilletid. I det sidste minut af den forlængede spilletids 1. halvleg scorede David Trezeguet på et golden goal, og Frankrig havde dermed vundet deres anden EM-titel. Dette var anden gang i træk at en EM-finale blev afgjort på et golden goal, da  i 1996 vandt på samme måde.

Detaljer

Statistik

Eksterne henvisninger 
 Europamesterskabet 2000  på UEFAs hjemmeside

Referencer 

Finalen
2000 - Finalen
Italiens fodboldlandshold
Frankrigs fodboldlandshold
Rotterdam
Hoffmann

Hoffmann er et efternavn, som bæres af flere personer:

 Andreas Hoffmann dansk musiker og producer.
 Anette Hoffmann – dansk håndboldspiller og olympisk mester.
 E.T.A. Hoffmann – tysk forfatter, jurist, embedsmand, komponist, maler.
 Friedrich Hoffmann – tysk læge.
 Friedrich Eduard Hoffmann – tysk ingeniør og opfinder.
 Fritz Hoffmann – tysk gymnast.
 Gottfried Hoffmann – dansk militæringeniør og korttegner.
 Heinrich Hoffmann – tysk fotograf.
 Henrik Hoffmann-Hansen – dansk journalist.
 Jakob Hoffmann – dansk atlet.
 Jan Hoffmann – dansk målmand i fodbold.
 Joachim Hoffmann – tysk historiker.
 Johan Christopher Hoffmann – dansk officer.
 Johan Heinrich Hoffmann – dansk ingeniør, grundlægger af H. Hoffmann og Sønner A/S (i dag en del af Veidekke ASA)
 Johannes Hoffmann - dansk billedhugger.
 Josef Hoffmann – østrigsk arkitekt.
 Jules A. Hoffmann – luxembourgsk-fransk biolog, nobelprismodtager i medicin 2011.
 Karl Heinz Hoffmann – tysk jurist og chef for Gestapo i Danmark.
 Lally Hoffmann – dansk cand.mag., forfatter og journalist.
 Poul Hoffmann – dansk forfatter, cand.jur.
 Tristan Hoffman – hollandsk cykelrytter.

Tyske efternavne
Erhvervsmæssige efternavne
Konsos kulturlandskab

Konsos kulturlandskab er et verdensarvområde i den sydvestlige del af Etiopien, omkring byen Konso/Karat.

Området er 55 km2 stort, og omfatter stensatte terrasser og befæstede landsbyer i højlandet. Landbruget og landskabskulturen som fremdeles holdes i hævd er tilpasset et nedbørsfattigt landskab, og er en levende tradition med ca 400 års historie. Kulturlandskabet genspejler både innovation og socialt samarbejde.

Verdensarvsmindet omfatter også traditionen med «waga»-skulpturer af mennesker udskåret i træ, som er en gravmindetradition. Desuden findes også en levende tradition med steler af sten i byen som en markering af tidligere stammeledere.

Eksterne henvisninger 

Etiopiens geografi
Verdensarvsområder i Afrika
Europamesterskabet i fodbold 1996 - Finalen

Finalen om Europamesterskabet i fodbold 1996 var den 10. finale siden turneringens etablering i 1960. Den blev spillet den 30. juni 1996 på Wembley Stadium i London, og skulle finde vinderen af Europamesterskabet i fodbold 1996. De deltagende hold var  og . Tyskerne vandt 2-1 på et golden goal i forlænget spilletid, hvilket var første gang i historien at en afgørende kamp ved en slutrunde var blevet afgjort på denne måde.

Det var Tysklands femte EM-finale, og de havde mulighed for at vinde deres tredje titel efter triumferne i 1972 og 1980 som . Ved den seneste turnering i 1992 nåede de også finalen, hvor de tabte 0-2 til . Tjekkiet spillede deres første EM-turnering siden opløsningen af Tjekkoslovakiet. Både Tyskland og Tjekkiet var gået videre til slutspillet fra Gruppe C i gruppespillet med henholdsvis syv og fire point. Tyskerne havde vundet det første indbyrdes opgør med 2-0.

Kampen blev ledet af den italienske dommer Pierluigi Pairetto.

Kampen 
Patrik Berger bragte Tjekkiet foran i det 59. minut på straffespark. I det 73. minut udlignede angriberen Oliver Bierhoff for tyskerne. Der kom ikke flere mål i den ordinære spilletid, og holdene skulle derfor ud i forlænget spilletid. Fem minutter inde i den forlængede spilletids 1. halvleg scorede Bierhoff på et golden goal, og Tyskland havde dermed vundet deres tredje EM-titel. Dette var første gang at et internationalt mesterskab blev afgjort med et golden goal.

Detaljer

Eksterne henvisninger 
 Europamesterskabet 1996  på UEFAs hjemmeside

Referencer 

Finalen
1996 - Finalen
Tysklands fodboldlandshold
Tjekkiets fodboldlandshold
Fodbold i London
Tiya

Tiya er en by i den centrale del af Etiopien, med ca. 3.400 indbyggere (2005). Byen er kendt for sit fortidsminde, en samling på 36 steler; Fortidsmindet blev verdensarvsområde i 1980.

Stelerne udgør en gravplads, og 32 af de 36 granitsteler har graveringer. Motiverne omfatter blandt andet sværd, og flere figurer og symboler som er vanskeligere at tyde. Stenstøtterne knyttes til en forhistorisk etiopisk kultur som er ikke er ret kendt. Den højeste af støtterne er 3,7 m.

Litteratur 
 Roger Joussaume (editor), Tiya, l'Éthiopie des Mégalithes, du Biface a l'Art Rupestre dans laCorne d'Afrique. Paris: UNESCO/CNS, 1995.

Eksterne kilder og henvisninger 

 greatbuildings.com: en samling bilder

Etiopiens geografi
Byer i Etiopien
Verdensarvsområder i Afrika
Aa Kirkes døbefont

Aa Kirkes døbefont (også Åker-fonten) er en døbefont i Aa Kirke i Aakirkeby på Bornholm. Døbefonten er fra ca. år 1200 og fremstillet af mester Sighref i gotlandsk sandsten. Den har en billedrække med 11 scener fra Jesu fødsels- og lidelseshistorie og over disse billeder en runeindskrift, der beskriver billederne.

Runeindskrift

Eksterne henvisninger 

Åkirke, Åkirkeby i 1001 fortællinger
Aa Kirkes døbefont – detailbilleder, Bornholms Historiske Samfund

Døbefonte
Runeindskrifter fra Danmark
Maria Sundbom

Maria Irene Sundbom (født 19. maj 1975 i Uppsala) er en svensk skuespiller. Hun arbejder ved Uppsala stadsteater.

Udvalgt filmografi 
 2005 – Lasermannen (tv)
 2006 – LasseMajas detektivbyrå (tv, Julkalendern)
 2007 – Solstorm
 2011 – Broen (tv-serie)

Referencer

Eksterne henvisninger 
 

Skuespillere fra Sverige
Europamesterskabet i fodbold 1988 - Finalen

Finalen om Europamesterskabet i fodbold 1988 var den 8. finale siden turneringens etablering i 1960. Den blev spillet den 25. juni 1988 på Olympiastadion i München, og skulle finde vinderen af Europamesterskabet i fodbold 1988. De deltagende hold var  og . Hollænderne vandt 2-0, efter ét mål i hver halvleg.

Det var Sovjetunionens fjerde EM-finale, da de også havde spillet sig frem til den afgørende kamp i 1960, 1964 og 1972, med sejren i 1960 son eneste EM-titel. Holland spillede deres tredje EM-turnering, med bronzemedaljer som bedste resultat i 1976

Kampen blev ledet af den franske dommer Michel Vautrot.

Kampen 
Foran 72.308 tilskuere i München bragte Ruud Gullit Holland foran i det 32. minut. I det 54. minut udbyggede angriberen Marco van Basten føringen, da han helflugtede bolden i mål. I kampens sidste minutter begik den hollandske målmand Hans van Breukelen straffespark. Han reddede dog Igor Belanovs skud fra 11-meter pletten. Dermed kunne Holland fejre deres første EM-titel.

Detaljer 

{| width=92% |
|-

Eksterne henvisninger 
 Europamesterskabet 1988  på UEFAs hjemmeside

Referencer 

Finalen
1988 - Finalen
Hollands fodboldlandshold
Sovjetunionens fodboldlandshold
Sport i München
Emma Meyer

Emma Eleonore Meyer (født 20. august 1859 i Flensborg, død 8. oktober 1921 på Frederiksberg) var en dansk malerinde.

Uddannelse og virke 
Hun var datter af appellationsretsråd, senere højesteretsassessor Fritz Meyer og Marie Frederikke Dalberg. Emma Meyer lærte tegning i Emilie Mundt og Marie Luplaus tegne- og maleskole for kvinder og var elev af Harald Foss og P.S. Krøyer. Hos Foss lærte hun landskabsmaleriet, mens hun hos Krøyer malede efter levende model.

Emma Meyer har især malet landskabsmotiver fra Silkeborgegnen samt blomsterbilleder og enkelte portrætter.

Hun modtog Kunstakademiets stipendium 1895-96 og Louise Ravn-Hansens stipendium 1916 (livsvarigt) og var på flere mindre rejser til udlandet. 1901 vandt hun Den Sødringske Opmuntringspræmie.

Familie 
Niece til arkitekt, professor Arnold Krog og søster til malerinden Jenny Meyer. Ugift.

Hun er begravet på Solbjerg Parkkirkegård.

Udstillinger 
 Charlottenborg Forårsudstilling 1885-1908, 1911-19, 1921-22
 Kunstnernes Efterårsudstilling 1905, 1907
 Nordisk Udstilling 1888
 Kleis' Høstudstilling 1892
 Kvindernes Udstilling 1895
 Raadhusudstillingen 1901
 Landsudstillingen i Aarhus 1909
 Kvindelige Kunstneres retrospektive Udstilling 1920

Værker 
 Et åløb i en eng, stemning lige efter solnedgang (udst. 1885)
 Fra engen ved Tryggerød Hegn (udst. 1887)
 Vinter, Kaløvig (udst. 1889)
 Udsigt fra bakkerne ved Ørholm, gråvejr (udst. 1891)
 Egetræer i eftermiddagssol (udst. 1895)
 Interiør fra Den kgl. Porcelainsfabrik (58 x 80 cm., udst. 1895 som nr. 496, solgt 1. marts 2011 på Bruun Rasmussen Kunstauktioner som lot nr. 68)
 Optrækkende byger, vestfynsk landskab (udst. 1900)
 Sollys i skoven (udst. 1904)
 Ved Julsø i blæsevejr (udst. 1905)
 Bassano, Norditalien (udst. 1905)
 Flodparti fra Bassano (1906, 37 x 56 cm (48 x 68 cm), solgt hos Lauritz.com 4. oktober 2011)
 Lyngbakker i Himmelbjergegnen (udst. 1906)
 Sommerdag ved den gamle præstegård i Fjellerup ved Mejlgård på Djursland (1913, 78 x 98 cm., solgt 5. september 2002 på Bruun Rasmussen Kunstauktioner som lot nr. 1868)
 Modent korn (udst. 1913)
 Levkøjer (udst. 1914)
 Kornmark i skokke (1917, Museum Sønderjylland)
 Sol over fjorden (udst. 1920)
 Ved vinduet (61 x 47 cm., solgt 24. maj 2005 på Bukowskis, Stockholm, som lot nr. 264C)
 Portræt af Dagmar Heinemann (Teatermuseet i Hofteatret)
 Koldinghus' ruiner (radering, Den Kongelige Kobberstiksamling)
 3 landskaber (raderinger, Den Kongelige Kobberstiksamling) 
 Et landskab (1884, radering, Vejle Kunstmuseum)
 Landskab (1884, radering, Randers Kunstmuseum)

Kilder 
 

Malere fra Danmark
Blomstermalere
Landskabsmalere
Personer fra Flensborg
Kvindelige kunstnere fra Danmark
Danskere i 1800-tallet
Danskere i 1900-tallet
Grafikere fra Danmark
Laura Ikauniece-Admidiņa

Laura Ikauniece-Admidiņa (født Ikauniece den 31. maj 1992 i Ventspils i Letland) er en lettisk syvkæmper.

Ikauniece-Adminida opnåede sit personligt bedste resultat ved at vinde bronzemedaljen i syvkamp for kvinder ved EM i atletik 2012 i Helsinki med 6.335 point. Ikauniece vandt sølv ved Ungdoms-VM i atletik 2009 i Brixen med 5.647 point, og ved Ungdoms-EM i atletik 2011 vandt hun en bronzemedalje.

Eksterne henvisninger 

 

Personer fra Ventspils
Mangekæmpere fra Letland
Etikettering

Etikettering og mærkning af produkter har to væsentlige funktioner: at viderebringe information og virksomhedsidentitet i form af logo og måske slogan.

Historisk perspektiv

Etiketten 

Etiketten har gennemlevet en stor udvikling fra at være en simpel papiretiket til i dag at være en farvestrålende dekoration og endda informationsetiketter. Der er kommet flere funktioner som banderole og forsegling. Sidste skridt i udviklingen er RFID-etiketten, der har en microchip indlagt, hvortil man kan skrive og læse en mængde information.

Etiketteringsmaskiner 
For 30 år siden var de første maskiner til mærkning af produkter enkle i deres opbygning. De kunne kun påsætte en etiket. Senere fik etiketteringsmaskiner flere funktioner, hvor eksempelvis er mærkning med variable oplysninger, grafik og stregkoder var en dot-matrix nåleprinter. Senere kom thermo-printere, der kunne trykke på termofølsomt etiketmateriale. Thermo-printere, som overfører farven til papiret ved hjælp af varme, er i dag de mest anvendte.

Forskellige former for mærkning

Direkte mærkning 
Mærkning af produkter foregår ved, at produkterne kører på en transportør, hvor man dispenserer etiketten med samme hastighed som emnet. Løsningen bliver især anvendt inden for medicinalindustrien og fødevare- og konsumindustrien på fx små glas, små æsker, ampuller, plasticbeholdere, bægre, dåser, malerspande, dunke, flasker og batterier.

Indirekte mærkning 
Indirekte etikettering bruges, når etiketpåsætningsstedet ikke er direkte tilgængeligt. Det kan fx være, når emnet er i stilstand i etiketteringspositionen. Her kan man i stedet sætte etiketten på ved hjælp af en applikator.

Wrap around mærkning 
På kugleformede og cylindriske produkter, hvor etiketten skal gå helt eller delvist rundt om produktet, anvendes wrap around etikettering. Emnet sættes i rotation og  etiketten sættes på, mens det roterer.

Særlige forhold 
 
Er etiketten optimal til tykkelse og materialevalg?
Er etiketmaterialet egnet til print?
Er klæbestoffet korrekt valgt?
Passer klæbestoffet til overfladen?

Et produkts geometri er af stor betydning for en perfekt etikettering, og plane flader er optimale.

Flere faktorer kan øge risikoen for, at mærkningen af et produkt bliver unøjagtig: 
Hvis der er statisk elektricitet når produkt eller etikett er af plast. 

Hvis transparente etiketter har luftbobler, og klæbestoffet udvikler luftlommer på grund af en kemisk reaktion. 

.

Eksterne henvisninger 

 Videnscentret for affald 

Affald
Materialer
Identifikation
Emballage

Emballage er betegnelsen for produkter, som anvendes til indpakning, opbevaring, beskyttelse og transport af varer fra en producent til en forbruger. Emballage anvendes til både råvarer og forarbejdede varer. Den kan være fremstillet af mange forskellige materialer som glas, træ, plastic, metal eller papir.

Emballage er udformet efter det, den skal benyttes til: flasker, dåser, æsker og poser

Typer emballage 
 Primær emballage er den beholder eller indpakning som en vare kommer i. Når emballagen brydes, nås det endelige produkt.

 Sekundær emballage kaldes også multipakemballage. Det er emballage som samler et antal produktenheder i en større enhed som gør det nemmere at håndtere i forretningen. Fjernes den sekundære emballage ændrer det ikke noget ved varen eller produktet.

 Tertiær emballage eller transportemballage, er emballage, som benyttes ved håndtering af varer i transport for at gøre transporten nemmere eller beskytte varen.

Det er ved lov fastsat at fødevarer og medicinalvarer ikke må fragtes på træpaller, hvorfor mange mindre virksomheder med industrispecifik emballage er opstået de senere år. Her benyttes ofte bølgeplast / kanalplast, skumgummi, plastikbeholdere med mere.
Til øl og sodavand bruges i stort omfang dåser som engangsemballage. Der er et retur- og pantsystem på disse dåser.

Eksterne henvisninger 

 Videnscentret for affald 

 
Konservering af madvarer
Affald
Materialer
Glas
Papir
Plast
Identifikation
Almindelig snobørste

Almindelig snobørste (Funaria hygrometrica) er et almindeligt mos på blottet jord. Det er nemt at kende på sine lange sporehus-stilke, der i tørt vejr er snoede.

Almindelig snobørste har små 3-10 mm lange skud med hule, ægformede blade, der som regel er samlet i spidsen som en knop. Den kan dække store områder som pionerplante. Sporehuse er meget almindelige og er karakteristisk skævt pæreformede og er som modne stærkt furede. Den hygroskopiske sporehus-stilk (børste) retter sig pludseligt op i fugtigt vejr og spreder på den måde sporerne. Det er en af de bladmosser som er grundigst undersøgt for sin plantefysiologi, f.eks sit DNA.

Almindelig snobørste er udbredt over hele verden.

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Christiansen, M. Skytte. Flora i farver 2. Sporeplanter, 1978, Politikens Forlag, .
 Smith, A. J. E. The Moss Flora of Britain and Ireland, 2004, Cambridge University Press, .

Eksterne henvisninger 

 www.biopix.dk/ Billeder
 www.kuleuven-kulak.be  Billeder

Planter i Danmark
Funariaceae
Europamesterskabet i fodbold 1984 - Finalen

Finalen om Europamesterskabet i fodbold 1984 var den 7. finale siden turneringens etablering i 1960. Den blev spillet den 27. juni 1984 på Parc des Princes i Frankrigs hovedstad Paris, og skulle finde vinderen af Europamesterskabet i fodbold 1984. De deltagende hold var værtsnationen  og . Franskmændene vandt 2-0, efter to mål i 2. halvleg.

Det var Frankrigs første EM-finale. Spanien havde ved turneringen i 1964 også spillet sig frem til finalen, hvor de med en sejr på 2-1 over  vandt landets første EM-titel. Frankrig havde kvalificeret sig til finalen med en 3-2 sejr over  i semifinalen, der først blev besejret efter forlænget spilletid, da den ordinære kamp var endt 1-1. Spanien var kommet i finalen efter en sejr over  i straffesparkskonkurrence. Den ordinære og forlængede spilletid sluttede 1-1.

Kampen blev ledet af den tjekkoslovakiske dommer Vojtěch Christov.

Kampen 
Foran 47.368 tilskuere i Paris scorede Michel Platini i det 57. minut kampens første mål, og sikrede sig en suveræn førsteplads som turneringens topscorer med ni mål. Målet kom efter at den spanske målmand og anfører Luis Arconada fumlede frisparket fra Platini i nettet. I kampens sidste minut udbyggede Bruno Bellone føringen, og Frankrig kunne vinde deres første EM-titel. Forinden var Frankrig blevet reduceret til ti mand, da Yvon Le Roux efter to gule kort, fik det røde kort.

Detaljer 

{| width=92% |
|-

Eksterne henvisninger 
 Europamesterskabet 1984  på UEFAs hjemmeside

Referencer 

Finalen
1984 - Finalen
Frankrigs fodboldlandshold
Spaniens fodboldlandshold
Sport i Paris
Villemolaque

Villemolaque (på Catalansk: Vilamulaca) er en by og kommune i departementet Pyrénées-Orientales i Sydfrankrig.

Geografi 
Villemolaque ligger på Roussillon-sletten 15 km syd for Perpignan. Villemolaque grænser op til kommunerne Trouillas, Bages, Saint-Jean-Lasseille, Banyuls-dels-Aspres, Tresserre og Passa.

Demografi

Udvikling i folketal

Kilder

Eksterne henvisninger 

 Les Pyrénées Catalanes 

Byer i Pyrénées-Orientales
Anton Frederik Lützow

Anton Frederik Lützow (26. december 1744 – 27. juli 1819) var en dansk søofficer.

Han var søn af kommandør Adam Frederik Lützow og hustru Sara von Suckow (1719-1791), blev 1763 sekondløjtnant, 1767 premierløjtnant, 1773 kaptajnløjtnant, 1781 kaptajn, 1790 kommandørkaptajn, 1799 kommandør, 1809 kontreadmiral og 1817 viceadmiral.

Lützow var i en lang periode en meget benyttet officer, der deltog i adskillige interessante togter. Foruden at han jævnlig var udkommanderet i de årlige eskadrer, var han således om bord i orlogsskibet Mars 1770 i admiral Frederik Christian Kaas' uheldige ekspedition til Algier, 1779-80 med i orlogsskibet Holstens togt til Guinea og Det gode Håbs forbjerg, på hvilket togt 84 mand af besætningen døde, og 1783 med orlogsskibet Oldenberg til Middelhavet (St. Helena) for at beskytte den ostindiske handel. Senere blev han en anset og ofte benyttet skibschef; blandt hans togter skal nævnes, at han 1798-99 var chef for Oldenborg til Ostindien. 1781 blev han viceekvipagemester på Gammelholm, 1789 søtøjmester og 1792(-97) virkelig ekvipagemester. I denne stilling blev han 1797 anklaget for mangelfuldt tilsyn med besigtelser og idømt 3 måneders arrest. 1799 blev Lützow direktør for Skillings-Ligkassen i København. 1800, da den engelske admiral Manley Dixon mødte i Øresund med en engelsk eskadre, blev der til hovedstadens sikkerhed anlagt en flydende defension på Københavns Red, for hvilken Lützow blev chef. 1805 var han chef for en øvelseseskadre. Han døde 27. august 1819 efter 1817 at være blevet Kommandør af Dannebrogordenen.

Familie 
Gift 1. gang 1767 med Elisabeth Birgitte Wigandt (14. oktober 1747 – 19. november 1806), datter af kaptajn Tobias Wiegandt (Rosbach Michelbecker)(1706-1758) og og hustru Elisabeth Maria Platou; 2. gang med Birgitte Marie von Haven, født Lottrup (1767-1851).

Børn med Elisabeth Birgitte Wigandt:
 Marie Lützow (1767-1830), gift med oberst Eilert Peter Tscherning (1767-1832)
 Generalmajor Adam Tobias Lützow (1775-1844), gift med "Bolette" Rasmussen
 Sara Christine Lützow (1778-1853), gift 1. gang med sognepræst Frederik Christian von Haven (1752-1802); 2. gang med krigsråd Johannes Løvmand (1770-1826)
 Hendrikke Dorothea Lützow (1781-1825)

Kilder 
 C. With, "Anton Frederik Lützow", i: C.F. Bricka (red.), Dansk Biografisk Lexikon, København: Gyldendal 1887-1905.
 Genealogi hos Finn Holbek

Eksterne henvisninger 
 

Personer i Dansk Biografisk Leksikon
Admiraler fra Danmark
Kommandører af 1. grad af Dannebrog
Anton Frederik
Danskere i 1700-tallet
Danskere i 1800-tallet
Mads Aastrup

Mads Aastrup (født 17. marts 1988 i Gistrup, Danmark) er en dansk fodboldspiller, hvis nuværende klub er ukendt.

Karriere

Vendsyssel FF 
Den 6. juni 2010 blev det bekræftet, at Aastrup skiftede til Hobro IK til Vendsyssel FF.

Han fik primært rollen som 2. målmand, men i 2013-14 sæsonen fik han en masse spilletid, da 1. målmanden Karim Zaza var ramt af skader.

Referencer

Eksterne henvisninger 
 Mads Aastrup på Transfermarkt

Fodboldspillere fra Danmark
Fodboldspillere fra AaB
Fodboldspillere fra Hobro IK
Fodboldspillere fra FC Hjørring
Fodboldspillere fra Brabrand IF
Thomas K. Hansen

Thomas K. Hansen (født 15. marts 1989) er en dansk fodboldspiller, der senest har spillet på midtbanen i Vendsyssel FF.

Karriere

Vendsyssel FF 
Thomas K. Hansen fik sin debut for Vendsyssel FF den 10. august 2008 i et 1-2-nederlag hjemme til Esbjergs fB's andethold i 2. division. Den 4. december 2014 offentliggjorde Vendsyssel FF, at Thomas Hansen havde skrevet under på en etårig forlængelse af kontrakten.

Den 25. november 2014 meddelte Vendsyssel FF, at parterne ikke fortsatte samarbejdet.

Referencer

Eksterne henvisninger 
 Profil på fchjoerring.dk 

Fodboldspillere fra Danmark
Fodboldspillere fra AaB
Fodboldspillere fra FC Hjørring